**Организација такмичења КОШАРКА ЗА НАЈМЛАЂЕ**

1. **КОШАРКА ЗА НАЈМЛАЂЕ се организује за дечаке у два годишта и за девојчице у једном годишту:**

* Дечаци дечаци рођени 2014 и млађи и рођени 2015 и млађи
* Девојчице рођене 2014 и млађе

1. **Игра се организује у складу са правилима игре за мини-баскет:**

* на висини коша 2.60м
* лопта величине 5
* без вођења резултата и у складу са свим другим правилима мини-баскет-а
* утакмице се играју лигашки, два пута месечно, по двокружном систему где клуб наступа и као домаћин и као гост. Предвиђено је да се, у складу са календаром, распустима, празницима и тд. одиграју по 1-2 кола месечно све до краја маја 2025. На крају, почетком јуна месеца био би одржан завршни фестивал свих екипа на једном месту;
* екипа има право наступа са најмање 12 а највише 15 играча/играчица
* пријава екипа ће се вршити на списак пред утакмицу (од утакмице до утакмице клуб може неограничено мењати списак)
* обавезaн je ТАКМИЧАРСКИ КАРТОН и ЛЕКАРСКИ ПРЕГЛЕД за сваког учесника (играча/играчицу). Клубови су обавезни да изврше регистрацију свих играча и изваде такмичарски картон. Клуб је у обавези да такмичарске картоне и лекарске прегледе носи на утакмице у случају потребе доказивања идентитета;
* екипе су у обавези да пре почетка утакмице записничару доставе списак играча на обрасцу-пријави за утакмицу коју ће КСБ формирати и доставити клубовима;
* Документ Посебна правила за мк такмичења у категоријама У11/У10 мини баскет ће бити технички коригована и прилагођена организацији нашег такмичења, уз поштовање основних начела (нпр. Помиње се продужетак кога нема када се не води резултат, право наступа са највише 12 играча повећати на 15, ...

1. **Клубови су у обавези да обезбеде:**

* САЛУ СА КОШАРКАШКИМ КОНСТРУКЦИЈАМА КОЈЕ СЕ МОГУ СПУСТИТИ НА 2.60М (или да конструкција има механизам за спуштање кошева или да постоји додатна конструкција за 2.60м која се монтира на постојећу)
* Клуб домаћин утакмицу заказује канцеларији КСБ уз претходни договор са гостујућим клубом, до среде
* Клуб организатор утакмице је у обавези да обезбеди најмање 4 лопте величине 5
* Клуб је у обавези да обезбеди једнообразну опрему за своју екипу (Сугеришемо да то буде кошаркашки комплет а најмање једнообразни горњи део опреме)
* Клуб је у обавези да обезбеди 5 маркера за случај исте боје опреме
* Клуб је у обавези да обезбеди једну особу записничара која ће водити записник са основним обавезним подацима, вођењем времена према пропозицијама са посебном пажњом на обавезне паузе за замене играча. Клуб организатор утакмице и записничар су у обавези да канцеларији КСБ доставе записник са утакмице и пријаву екипе са именима свих играча учесника;
* Клуб је у обавези да обезбеди сагласност родитеља за сликање играча са медаљом после сваке утакмице и објаву фотографије на сајту и друштвеним мрежама КСБ
* Клуб је у обавези да на утакмици када је домаћин обезбеди заједнички фотографију два играча добитника медаље и исту достави канцеларији КСБ на мејл са навођењем имена клуба и имена и презимена играча. Такође и фотографије екипа (заједничку или посебне).

1. **Обавезе КСБ:**

* Обезбедиће за сваку утакмицу по једну медаљу за најбољег играча домаће екипе и најбољег играча гостујуће екипе, по одабиру тренера за своју екипу
* КСБ ће свакој екипи доставити по 2 медаље за утакмице када је домаћин
* Клуб домаћин утакмице је обавезан да на утакмици додели медаљу најбољим играчима (домаћем по одабиру домаћег тренера, гостујућем по одабиру гостујућег тренера)

1. **Систем такмичења:**

* Систем такмичења је у групама, број екипа у групи зависиће од броја приављених екипа али не мање од 4 (четири) екипе;
* Систем такмичења је двокружни, један клуб је и гост и домаћин, игра се свак са сваким
* игра се укупно 6 кола
* Утакмице се првенствено играју викендом и морају се играти коло за коло. НИЈЕ ДОЗВОЉЕНО ОТКАЗИВАЊЕ ИЛИ НЕОДИГРАВАЊЕ УТАКМИЦА
* Клубови се могу договарати о месту одигравања утакмица уз обострану сагласност (обе међусобне утакмице се могу одиграти на терену једног клуба)
* Почетком јуна ће се организовати завршни догађај уз учешће свих екипа. У завосности од расположивих термина екипе ће одиграти по 1 евентуално 2 утакмице и том приликом сви учесници (играчи) би добили медаље